Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Aamulla tuli tieto Hebronissa tapahtuneesta puukotusiskusta.
Väkivalta ei näytä laantuvan.
Pääministeri Netanjahu tarjoaa Israelin asiantuntija-apua Euroopalle -
terrorismin torjunnassa.
Yhdysvaltain presidentti Obama ei odota läpimurtoa -
Israelin―palestiinalaisten konfliktiin enää virkakautensa aikana.
Israelin armeija kertoi sulkeneensa tiet Länsirannalta purim-juhlan ajaksi.
Silti väkivalta piinaa maata. Armeijan tiedottaja kertoi TV7:lle, -
että kaksi palestiinalaista puukotti ja haavoitti israelilaissotilasta -
hebronilaisella vartioasemalla. Muut sotilaat käyttivät ampuma-asetta -
hyökkääjien taltuttamiseen. Nämä kuolivat vammoihinsa.
Haavoittunut vietiin sairaalaan Jerusalemiin. Hänen tilansa on vakaa.
Palestiinalaiset ovat tehneet -
lokakuusta 2015 asti satoja puukotus-, päälleajo- ja ampumaiskuja.
Ne ovat tappaneet 28 israelilaista ja kaksi yhdysvaltalaista.
Palestiinalaisjohtajat sanovat motiiviksi epätoivon, -
koska palestiinalaisvaltion perustamis- pyrkimyksessä ei ole edetty.
Israel kiistää motiivin.
Sen mukaan palestiinalaisjohtajat ja -media yllyttävät väkivaltaan.
Pääministeri Netanjahu piti ylimääräisen lehdistötilaisuuden -
terroriaallon vuoksi. Hän sanoi, että Israel on tarjonnut apua Euroopalle -
ja on valmis toimittamaan asiantuntija- apua terrorismin torjunnassa.
Lähetän syvimmän osanottoni Brysselin terroriuhrien perheille.
Olemme maailmanlaajuisessa sodassa terroria vastaan.
Puhuin eilisiltana Belgian pääministeri Charles Michelin kanssa -
ja muutama tunti sitten EU-ulkoministeri Mogherinin kanssa.
Tarjosin maamme apua yhteiseen taisteluumme terrorismia vastaan.
Lähtökohta terrorismin vastaisessa taistelussa on tämä: -
Mikään ei oikeuta terrorismia ― ei kerrassaan mikään.
Pariisissa, Brysselissä, San Bernardinossa, Tel Avivissa -
ja Jerusalemissa ― terrori pitää tuomita samalla lailla -
ja sitä vastaan pitää taistella samalla lailla.
Israel on valmis yhteistyöhön kaikkien maiden kanssa tässä taistelussa.
Nämä terroristit haluavat tuhota meidät. He tulevat epäonnistumaan.
Mutta jos me teemme yhteistyötä, he epäonnistuvat paljon nopeammin.
Netanjahu sanoi myös toivovansa, että Israelin ja Turkin suhteet -
palautuvat täysin normaaleiksi maiden seuraavassa tapaamisessa.
Hän sanoi juutalaisvaltion halunneen aina vakaat suhteet Turkkiin -
ja vakuutti Israelin pitävän kiinni nykyisestä kurssista.
Hän sanoi, että terrorismin torjunta vaatii kärsivällisyyttä, ja muistutti, -
että Israeliin kohdistuvassa terrorissa on mukana puukkoja, saksia ja lapsia.
Hän lisäsi, että terrorismi pyyhkäisee maailman yli aaltoina, -
jotka laantuvat ajallaan, jos sitä vastaan taistellaan päättäväisesti.
Israelin lentoasemien entinen turvallisuuspäällikkö sanoi, -
että Brysselin iskujen pitäisi herättää Euroopan maat -
arvioimaan uudelleen lentoasemien turvallisuuskäytäntöjä.
Lentoaseman ympärillä pitäisi olla turvarenkaita.
Jos rakennetaan turvarenkaiden järjestelmiä, -
epäilyttävä matkustaja voidaan havaita -
kuusi kilometriä ennen kuin hän astuu lentoasemarakennukseen.
Schiff toimii toimitusjohtajana Israelin turvallisuusliitossa, -
joka tarjoaa turvapalveluja 105 yhtiölle
ja Israelin hallinnon toimipisteille kautta maan.
Schiff korosti, että lentoasema- turvallisuus on alimitoitettua -
kaikkialla paitsi Israelissa.
Lentoasemarakennus on lentoaseman sydän. Jos haluaa suojella asemaa, -
turvatarkastukset pitää aloittaa lentoaseman sisäänkäynneissä.
Eli jokainen auto, kuljettaja ja matkustaja pitää tarkastaa -
ennen kuin hän astuu aseman julkiselle alueelle.
Näin ei tehdä missään maailman maassa.
Schiff esittää yhtenä renkaana matkustajatarkastusta ja profilointia, -
jotta mahdolliset terroristit tunnistetaan.
Monet Euroopan maat suhtautuvat nihkeästi profilointiin, -
koska se perustuu usein etnisyyteen.
Perusolettamus on, että matkustajista 99,9 prosenttia ei ole terroristeja.
Siksi koko matkustajamäärästä pitää seuloa se yksi terroristi.
Energian, työvoiman, ajan ja teknologian tuhlaaminen -
kaikkien matkustajien tarkastamiseen on ajan ja voimien haaskausta.
Tämä on peruslogiikka profiloinnin takana.
Israelin Ben-Gurionin lentoasema tunnetaan tiukoista turvatoimista.
Siellä matkustajat profiloidaan epäilyttävien henkilöiden löytämiseksi.
Samoin käytössä on pomminetsintä- laitteet, ja joka tulija haastatellaan.
Euroopan hallinnoilla ei ole aikaa odotella ja katsella, mitä tapahtuu.
Tiistaiaamuinen isku Brysselin lentoasemalla oli herätyshuuto.
Belgian ja muiden maiden hallintojen on toimittava ripeästi, -
sillä seuraava isku on jo tulossa.
Sitten Argentiinaan: Yhdysvaltain presidentti Obama sanoo, -
ettei hän odota läpimurtoa Israelin― palestiinalaisten konfliktissa -
enää virkakautensa aikana. Hän toisti tukevansa kahden valtion ratkaisua, -
jossa israelilaiset ja palestiinalaiset voisivat elää rauhassa rinnakkain.
Obama puhui oppilaille ja opettajille tapahtumassa Argentiinassa.
Hän sanoi jatkavansa poliittisen ratkaisun hakemista konfliktiin -
myös virkakautensa jälkeen. Hän varoitti, että aika käy vähiin, -
jos halutaan varmistaa Israelin säilyminen juutalaiskansan valtiona, -
kun otetaan huomioon arabiväestön demografia.
Jos tarkastelee alueen, Länsirannan, -
Gazan arabiväestön demografiaa, -
arabiväestö kasvaa paljon juutalaisväestöä nopeammin.
Ellei konfliktiin löydy ratkaisua, -
tullaan valinnan eteen: -
Säilytämmekö juutalaisvaltion, joka ei enää ole demokratia?
Sillä jos se olisi, juutalaiset olisivat pieni vähemmistö.
Tai jos säilytetään demokratia, valtio ei ole enää voittopuolisesti juutalainen
On pakko tehdä valinta. On yksi ja ainoa tapa välttää se.
Jos haluaa säilyttää valtion juutalais- enemmistöisenä ja demokraattisena, -
pitää antaa siellä asuville palestiina- laisille ja arabeille oma valtio -
ja itsemääräämisoikeus. Toivon, että niin tapahtuu.
Ja aion edistää rauhanomaista dialogia vielä virkakauteni jälkeenkin.
Mutta myönnän ensimmäisenä, etten saanut toteutettua tätä.
En usko, että se toteutuu näiden yhdeksän kuukauden aikana.
Tätä on jatkunut 60 vuotta. Se ei tapahdu yhdeksässä kuukaudessa.
Obaman hallinto on kahdesti turhaan yrittänyt ratkaista -
Israelin―palestiinalaisten konfliktia. Yhdysvaltalaisviranomaisten mukaan -
se yrittää nyt säilyttää kahden valtion ratkaisun mahdollisuuden, -
vaikka se on yhä enemmän uhattuna.
Kiitos seurasta!
TV7:n Israel-uutiset ovat pääsiäis- tauolla perjantaina ja maanantaina.
Jerusalem studio tulee tuttuun tapaan perjantaina.
Omasta ja tiimin puolesta toivon hyvää pääsiäistä ja iloista purim-juhlaa!
Olen Jonathan Hessen. Hyvää illan jatkoa, tiistaihin!
Suomennos: Marianne Tenetz